Spændingen trak ud, da AaB skulle kæmpe mod AGF om en plads i Conference League. Kampen blev afgjort i en nervepirrende straffesparkskonkurrence, hvor AGF hev sejren hjem.

AaB har netop spillet, ikke bare sæsonens sidste – men formentlig også den vigtigste - kamp. Modstanderen var AGF, og holdene har her til aften spillet om en kvalifikation til den europæiske  turnering Conference League. Det blev en ganske dramatisk kamp, som endte i straffesparkskonkurrence. AaB sluttede som nummer syv i Superligaen og har i aften skulle spille mod AGF, der sluttede på fjerdepladsen. -	Udover at gå herfra med et beløb, vil AaB kunne redde lidt af sæsonen hjem, forklarer TV2 Nords reporter, Mickey Kruse. Sløj start for AaB Først i kampens anden halvleg, i 69. minut lykkedes det AaB at udligne efter AGF tidligere havde taget føringen 1-0. Tom Van Weert sparkede bolden til egen venstreside og fik bolden direkte i mål. AGF havde siden kampens 20. minut ført med et mål, som blev Bror Blume sparkede ind i nettet hos AaB. Først i den forlængede spilletid - 109 minutter ind, forløste Kasper Kusk fra AaB kampen. Skulle man tro. Men senere udlignede AGF's Jon Thorsteinssion, og dermed blev kampen sendt ud i straffesparkskonkurrence efter stillingen blev 2-2. Det blev AaB's Rasmus Thelander, der brændte det første straffespark. Da også Martin Samuelsen brændte gik sejret til AGF.